Mitja Kunc

Mitja Kunc (født 12. november 1971 i Črna na Koroškem) er en tidligere slovensk alpinist. I løpet av karrieren vant Kunc ett verdenscuprenn, og kom ytterligere fem ganger på seierspallen.

Kunc deltok i verdenscupen fra og med sesongen 1989/90. Han tok sine første poeng i januar 1990 i storslalåmrennet i Veysonnaz. Gjennombruddet i verdenstoppen kom på midten av 1990-tallet, da han tok noen andreplasser i storslalåm. I 1994 ble han nummer fire i storslalåm under OL på Lillehammer, bare fire hundredels sekunder bak landsmannen Jure Košir. Kunc kom på sjuendeplass i kombinasjonsøvelsen.

Deretter stoppet den sportslige utviklingen på grunn av skader. Førs på slutten av 1990-tallet greide Kunc å oppnå like gode resultater. 27. februar 2000 vant han sitt eneste verdenscuprenn i karrieren, slalåmrennet i Yongpyong. Under VM 2001 i St. Anton tok han bronse i slalåm. I sesongen 2001/02 oppnådde han ytterligere noen topplasseringer, før skader igjen satte en stopper.

Kunc la opp som aktiv alpinist 27. februar 2005.

 Pallplasseringer i verdenscupen 
Dato  Sted  Disiplin  Plassering 18. januar 1994   Crans-Montana  Storslalåm  2 6. januar 1995   Kranjska Gora  Storslalåm  2 27. februar 2000  Yongpyong  Slalåm  1 23. januar 2001   Schladming  Slalåm  3 6. januar 2002   Adelboden  Slalåm  3 13. januar 2002   Wengen  Slalåm  2

 Referanser 

 Eksterne lenker 


Kategori:Slovenske alpinister
Kategori:Deltakere for Slovenia under Vinter-OL 1994
Kategori:Alpinister under Vinter-OL 1994
Kategori:Deltakere for Slovenia under Vinter-OL 1998
Kategori:Alpinister under Vinter-OL 1998
Kategori:Deltakere for Slovenia under Vinter-OL 2002
Kategori:Alpinister under Vinter-OL 2002
Kategori:Personer fra Koroska
Kategori:Fødsler i 1971